**Primeri prejetih pobud/prijav in pristojnosti Inšpekcije za sistem javnih uslužbencev v zvezi z njimi**

* Pobudnik navede v pobudi/prijavi: "V Občini AA se je z dnem 1.1.2018 zaposlila javna uslužbenka XY na uradniškem delovnem mestu svetovalec. Občina za zaposlitev na uradniškem delovnem mestu ni izvedla javnega natečaja". **Nadzor Inšpekcije za sistem javnih uslužbencev JE UVEDEN**, ker gre za pristojnost inšpekcije za nadzor zaposlitve na uradniškem delovnem mestu v upravi lokalne skupnosti (po Zakonu o javnih uslužbencih).
* Pobudnik navede v pobudi/prijavi: "V Ministrstvu AA ne izvajajo letnih razgovorov z zaposlenimi". **Nadzor Inšpekcije za sistem javnih uslužbencev JE UVEDEN**, ker gre za pristojnost inšpekcije za nadzor izvedbe letnih razgovorov z zaposlenimi v državnem organu (po Zakonu o javnih uslužbencih).
* Pobudnik navede v pobudi/prijavi: "V Osnovni šoli AA je učiteljica XY kot darilo ob zaključku šole od učencev prejela zlato verižico". **Nadzor Inšpekcije za sistem javnih uslužbencev JE UVEDEN**, ker gre za pristojnost inšpekcije za nadzor sprejemanja daril (po Zakonu o javnih uslužbencih in po Uredbi o omejitvah in dolžnostih javnih uslužbencev v zvezi s sprejemanjem daril).
* Pobudnik navede v pobudi/prijavi: "V Upravni enoti AA ima javna uslužbenka XY napačno določeno plačo". **Nadzor Inšpekcije za sistem javnih uslužbencev JE UVEDEN**, ker gre za pristojnost inšpekcije za nadzor nad določitvijo in izplačilom plač javnih uslužbencev (po Zakonu o sistemu plač v javnem sektorju).
* Pobudnik navede v pobudi/prijavi: "Direktor Javnega zavoda za šport AA ne ocenjuje javnih uslužbencev, zato javni uslužbenci tudi niso napredovali". **Nadzor Inšpekcije za sistem javnih uslužbencev JE UVEDEN**, ker gre za pristojnost inšpekcije za nadzor nad ocenjevanjem delovne uspešnosti javnih uslužbencev in napredovanjem javnih uslužbencev (po Zakonu o sistemu plač v javnem sektorju in po Uredbi o napredovanju javnih uslužbencev v plačne razrede).

Inšpekcija za sistem javnih uslužbencev prejme tudi precejšnje število pobud v zadevah, za katere ni pristojna in zato **postopka nadzora NE UVEDE**, pobudo pa odstopi drugim inšpekcijam. Najpogosteje gre za:

* nepravilnosti na področju izvajanja zaposlovanja (delovna razmerja) v javnih zavodih, agencijah in skladih – pristojen [Inšpektorat RS za delo](http://www.id.gov.si/si/storitve/prijava_krsitev/)
* nepravilnosti pri imenovanju direktorjev/ravnateljev/predstojnikov javnih zavodov – pristojen Inšpektorat RS za delo
* nepravilnosti na področju varnosti in zdravja pri delu – pristojen Inšpektorat RS za delo
* šikaniranje / mobing na delovnem mestu – pristojen [Inšpektorat RS za delo](http://www.id.gov.si/si/storitve/prijava_krsitev/)
* nepravilnosti pri določitvi plače zaposlenim v subjektih, ki niso proračunski uporabniki – pristojen Inšpektorat RS za delo
* nepravilnosti na področju delovnih razmerij v Slovenski vojski – pristojen [Inšpektorat RS za obrambo](http://www.mo.gov.si/si/o_ministrstvu/organizacija/inspektorat_rs_za_obrambo/)
* nepravilnosti pri porabi proračunskih sredstev – pristojno Računsko sodišče Republike Slovenije